Diari Oficial de la Generalitat Valenciana


Sumari del DOGV 3974, del 05-04-2001 (2001/3044)

Informació pública de la Resolució de 12 de març de 2001, del director general de Comerç i Consum, per la qual s'autoritza la modificació de la tarifa de subministrament domiciliari d'aigua a Meliana, Vinalesa, Almàssera i Albalat dels Sorells.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3974

Data del DOGV
:   05-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3044


Organisme emissor
:   Omnium Iberico, SA

Tipus de document
:   Anunci

Informació pública de la Resolució de 12 de març de 2001, del director general de Comerç i Consum, per la qual s'autoritza la modificació de la tarifa de subministrament domiciliari d'aigua a Meliana, Vinalesa, Almàssera i Albalat dels Sorells. [2001/A3044]
  
Expedient: 896131/122000
  
Vist l'expedient tramitat a petició d'Omnium Ibérico, SA, per a la modificació de la tarifa de subministrament domiciliari d'aigua a Meliana, Vinalesa, Almàssera i Albalat dels Sorells.
  
Vist que figuren incorporats a aquest expedient els informes favorables dels plens dels ajuntaments d'Albalat dels Sorells, Almàssera i Vinalesa, de dates 4 de desembre, 27 de novembre i 28 de desembre de l'any 2000, respectivament, i que no existeix l'informe de l'Ajuntament de Meliana on va ser inicialment presentat el 10 de novembre de 2000. El Gabinet Tècnic de Preus va emetre un informe igualment favorable, i s'ha pronunciat en el mateix sentit la Comissió de Preus de la Generalitat Valenciana en la sessió del dia 28 de febrer de 2001.
  
Vist que del que s'ha exposat i la resta de dades aportades a les actuacions es desprén que pertoca aprovar la tarifa sol·licitada, de conformitat amb les normes dictades a aquest efecte, i que és competència del director general de Comerç i Consum l'adopció d'aquesta resolució, en virtut de les atribucions que per a això li han sigut expressament conferides per delegació del conseller d'Indústria, Comerç i Turisme per la Resolució de 4 d'abril de 1991.
  
Atés el Decret 2.226/1977, de 27 d'agost; l'Ordre del Ministeri de l'Interior de 30 de setembre de 1977; el Reial Decret 2.695, de 28 d'octubre de 1977, en relació amb el que disposa el Reial Decret 2.310/1982, de 24 de juliol, i els decrets a aquest efecte de 5 d'octubre de 1982, publicats en el Diari Oficial de la Generalitat Valenciana de 19 d'octubre de 1982; Decret 82/1984, de 30 de juliol, i Llei 30/1985, de 2 d'agost, Reial Decret 2.028/1985, de 30 d'octubre, Resolució del conseller d'Indústria, Comerç i Turisme de 4 d'abril de 1991, i la resta de preceptes d'aplicació general, resolc:
  
Autoritzar la tarifa que s'assenyala per al servei de subministrament domiciliari d'aigua indicat.
  
Tarifa que s'aprova
  
Quota de servei (PTA/euros/mes)
  
Calibre fins a 13 mm 361 2,17
  
Calibre de 15 mm 541 3,25
  
Calibre de 20 mm 902 5,42
  
Calibre de 25 mm 1.263 7,59
  
Calibre de 30 mm 1.804 10,84
  
Calibre de 40 mm 3.608 21,69
  
Calibre de 50 mm 5.412 32,53
  
Calibre de 65 mm 7.216 43,37
  
Calibre de 80 mm 9.019 54,21
  
Calibre de 100 mm 12.628 75,89
  
Quota de consum (PTA/euros/m3)
  
1rB: fins a 40 m3/trimestre 39,80 0,24
  
2nB: de 41 a 90 m3/trimestre 61,90 0,37
  
3rB: més de 90 m3/trimestre 109,5 0,66
  
Sobre aquestes tarifes s'aplicarà l'impost sobre el valor afegit d'acord amb el que estableix la Llei 37/1992, de 28 de desembre.
  
Aquesta resolució és definitiva en via administrativa, i contra ella es podrà interposar, en el termini de dos mesos, comptadors des de l'endemà de la seua notificació, un recurs contenciós administratiu davant del jutjat contenciós administratiu competent, d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.